C 342/176
EL
Επίσημη Εφημερίδα της Ευρωπαϊκής Ένωσης
6.9.2022
Πέμπτη 17 Φεβρουαρίου 2022
Επιτήρησης της ΕΕ σε ολόκληρη την επικράτεια της Γεωργίας· καταγγέλλει τις παράνομες κρατήσεις και απαγωγές Γεωργιανών πολιτών και τις αυξημένες δραστηριότητες «συνοριοποίησης» κατά μήκος της διοικητικής συνοριακής γραμμής· εκφράζει την ανησυχία του για τις εκστρατείες παραπληροφόρησης που στοχεύουν στην αποστολή EUMM Georgia και ζητεί να ενισχυθούν οι ικανότητές της όσον αφορά την παρακολούθηση, την ανάλυση και τη στρατηγική επικοινωνία· επαναβεβαιώνει την αταλάντευτη υποστήριξή του προς τις χώρες της Ανατολικής Εταιρικής Σχέσης, και ιδίως όσον αφορά την ανεξαρτησία, την κυριαρχία και την εδαφική ακεραιότητά τους εντός των διεθνώς αναγνωρισμένων συνόρων τους· ενθαρρύνει την ΕΕ να ενισχύσει τη δέσμευσή της στην ειρηνική επίλυση των συγκρούσεων σε ολόκληρη την περιοχή της ανατολικής εταιρικής σχέσης· επαναλαμβάνει την έκκλησή του η ΕΕ να διασφαλίσει ότι η διάσταση της ασφάλειας των χωρών της ανατολικής εταιρικής σχέσης αντικατοπτρίζεται δεόντως στον στρατηγικό προσανατολισμό της και να εξετάσει το ενδεχόμενο δρομολόγησης μιας σειράς συμφώνων ασφάλειας — πλαισίων για την αύξηση των επενδύσεων και της παροχής βοήθειας στον τομέα της ασφάλειας, του στρατού, των υπηρεσιών πληροφοριών και της κυβερνοσυνεργασίας — με τη Γεωργία, τη Μολδαβία και την Ουκρανία ως συνδεδεμένες χώρες, προκειμένου να ενισχυθεί η ανθεκτικότητα και η ασφάλειά τους·
21. σημειώνει την ενίσχυση της συμβουλευτικής αποστολής της ΕΕ στο Ιράκ (EUAM) με την προσθήκη υποστήριξης για την υλοποίηση της μεταρρύθμισης του τομέα εσωτερικής ασφάλειας και την εφαρμογή των εθνικών στρατηγικών για την καταπολέμηση και την πρόληψη της τρομοκρατίας (συμπεριλαμβανομένης της καταπολέμησης του βίαιου εξτρεμισμού) και του οργανωμένου εγκλήματος, με ειδική αναφορά στη διαχείριση των συνόρων, το οικονομικό έγκλημα, και ιδίως τη διαφθορά, τη νομιμοποίηση εσόδων από παράνομες δραστηριότητες και τη διακίνηση αγαθών πολιτιστικής κληρονομιάς·
22. καλεί την ΕΕ να αντιμετωπίσει τις συνεχείς και αυξανόμενες απειλές για την προστασία και τη διατήρηση της πολιτιστικής κληρονομιάς, και να πατάξει τη λαθραία διακίνηση πολιτιστικών τεχνουργημάτων, ιδίως σε ζώνες συγκρούσεων· σημειώνει ότι στο Ιράκ, η στέρηση της πολιτιστικής κληρονομιάς και των ιστορικών ριζών ορισμένων κοινοτήτων έχει καταστήσει τις κοινότητες πιο ευάλωτες στη ριζοσπαστικοποίηση· υπενθυμίζει ότι η EUAM Iraq είναι η μόνη αποστολή ή επιχείρηση ΚΠΑΑ που περιλαμβάνει συνιστώσα προστασίας της πολιτιστικής κληρονομιάς στην εντολή της, προκειμένου να παράσχει βοήθεια και εκπαίδευση στους τοπικούς εταίρους για την αντιμετώπιση των προκλήσεων στον τομέα της ασφάλειας που σχετίζονται με τη διατήρηση και την προστασία της πολιτιστικής κληρονομιάς· καλεί το Συμβούλιο και την ΕΥΕΔ να συμπεριλάβουν παρόμοια συνιστώσα σε άλλες αποστολές και επιχειρήσεις·
23.
ενθαρρύνει την ανάπτυξη μελών της αποστολής συνδρομής της Ευρωπαϊκής Αποστολής Συνδρομής για την Ολοκληρωμένη Διαχείριση των Συνόρων στη Λιβύη (EUBAM Libya) στην Τρίπολη, από την οποία θα διεξάγει τις δραστηριότητές της· προτείνει αυτή η αποστολή, η οποία δραστηριοποιείται στην υποστήριξη των λιβυκών αρχών για την εξάρθρωση των οργανωμένων εγκληματικών δικτύων που εμπλέκονται στο λαθρεμπόριο μεταναστών, την εμπορία ανθρώπων και την τρομοκρατία στους τομείς της διαχείρισης των συνόρων, να συνεχίσει να διερευνά, στο πλαίσιο μιας περιφερειακής στρατηγικής, τις δυνατότητες υποστήριξης για την ανάπτυξη των συνοριακών ικανοτήτων των κρατών του Σαχέλ υπό την ηγεσία της ΕΕ, σε συνεργασία με τις αποστολές ΚΠΑΑ στο Σαχέλ (ιδίως τη EUCAP Sahel Niger)· εκφράζει τη σοβαρή ανησυχία του για την τύχη των μεταναστών, των αιτούντων άσυλο και των προσφύγων στη Λιβύη· ζητεί το κλείσιμο των εγκαταστάσεων κράτησης μεταναστών από τις λιβυκές αρχές και παραστρατιωτικές ομάδες·
24.
χαιρετίζει την έναρξη της επιχείρησης ΚΠΑΑ στη Μεσόγειο, EUNAVFOR MED IRINI, και την ανανέωσή της έως τις 31 Μαρτίου 2023· τονίζει τον καίριο ρόλο της στην εφαρμογή του εμπάργκο όπλων στη Λιβύη σύμφωνα με το ψήφισμα 2526 (2020) του Συμβουλίου Ασφαλείας του ΟΗΕ· επισημαίνει ότι η ανάπτυξη ικανοτήτων εμποδίζει την εμπορία ανθρώπων και όπλων· το γεγονός ότι, το 2020, απορρίφθηκαν πολλά αιτήματα της EUNAVFOR MED IRINI να επιτραπούν επιθεωρήσεις ακόμα και σε τουρκικά πλοία· ζητεί να υπάρξει διαφανής ενημέρωση από την ΕΥΕΔ σχετικά με το θέμα αυτό· σημειώνει ότι έως σήμερα η EUNAVFOR MED διαθέτει πολύ λίγα μέσα, πράγμα που περιορίζει σημαντικά τις ικανότητές της· εκφράζει την ανησυχία του για το γεγονός ότι το ΝΑΤΟ, το οποίο δραστηριοποιείται στην περιοχή μέσω της επιχείρησης Sea Guardian, δεν συνεργάζεται αποτελεσματικά μέσω της αυξημένης συνοχής της συνεργασίας ή μέσω της ανταλλαγής πληροφοριών και πόρων· τονίζει τη στρατηγική σημασία της δημόσιας επικοινωνίας σχετικά με την αποστολή και τις επιβιβάσεις σε πλοία, τις φιλικές προσεγγίσεις και τις επιθεωρήσεις, συμπεριλαμβανομένων των αρνήσεων· τονίζει τις διεθνείς υποχρεώσεις όσον αφορά την έρευνα και τη διάσωση ανθρώπων που βρίσκονται σε κίνδυνο στη θάλασσα, σε πλήρη συμμόρφωση με το ναυτικό δίκαιο· καλεί την ΕΕ να διαδραματίσει σημαντικό ρόλο στη Μεσόγειο, έχοντας καταστεί παράγοντας ικανός να εγγυηθεί τη σταθερότητα της περιοχής· χαιρετίζει τα αποτελέσματα της Μονάδας Συνδέσμου και Σχεδιασμού της ΕΕ (EULPC) όσον αφορά την παροχή εμπειρογνωμοσύνης σε θέματα ασφάλειας, πληροφοριών και σχεδιασμού σε φορείς της ΕΕ στις Βρυξέλλες και επιτόπου ή στη θάλασσα (αντιπροσωπεία της ΕΕ, EUBAM, EUNAVFOR MED) και στην αποστολή στήριξης του ΟΗΕ στη Λιβύη (UNSMIL)·
25.
εκφράζει τη λύπη του για τον συνολικό αποσταθεροποιητικό ρόλο της Τουρκίας σε πολλούς τομείς ανησυχίας στην ΕΕ και στις γειτονικές της χώρες, γεγονός που απειλεί την περιφερειακή ειρήνη, ασφάλεια και σταθερότητα· εκφράζει έντονη ανησυχία και καταδικάζει απερίφραστα τις παράνομες δραστηριότητες και απειλές στρατιωτικής δράσης της Τουρκίας κατά κρατών μελών της ΕΕ, και ιδίως της Ελλάδας και της Κύπρου, στην Ανατολική Μεσόγειο και τις νέες εξαγγελθείσες παράνομες δραστηριότητές της εντός των θαλάσσιων ζωνών της Κύπρου και της Ελλάδας· σημειώνει τις προσπάθειες αποκλιμάκωσης της έντασης, αλλά εκφράζει τη λύπη του για τις προκλητικές ενέργειες, τις απειλές επίθεσης κατά της επιχείρησης MED IRINI από τουρκικά στρατιωτικά σκάφη, κατά παράβαση του διεθνούς δικαίου και των κυριαρχικών δικαιωμάτων των κρατών μελών της ΕΕ· επαναλαμβάνει την